open-index/open-wikipedia-markdown huggingface dataset:
Kevin Bickner

**Kevin Bickner** (s. 23. syyskuuta 1996 Chicago, Illinois) on yhdysvaltalainen mäkihyppääjä. Bickner edustaa Norge Ski Clubia.

Bickner sijoittui Pyeongchangin olympialaisissa 2018 normaalimäessä 18:nneksi ja suurmäessä 20:nneksi.

Bickner debytoi maailmancupin henkilökohtaisissa kilpailuissa joulukuussa 2015 Lillehammerin normaalimäen kilpailussa ollen 51:s. Avauspisteensä hän saavutti helmikuussa 2016 Vikersundin lentomäkikilpailusta ollen 30:s. Parhaimmillaan hän on sijoittunut 15:nneksi niin ikään Vikersundin lentomäessä maaliskuussa 2017.

## Lähteet
Alberto Fassini

**Alberto Fassini** (8. huhtikuuta 1875 Moncalvo, Astin maakunta – 8. lokakuuta 1942 Rooma) oli italialainen liikemies, poliitikko ja elokuvatuottaja.

Fassini syntyi piemontelaiseen pienaateliin kuuluneen sisäasiainministeriön virkailijan perheeseen. Hän opiskeli meriakatemiassa ja palveli laivastossa. Fassini jätti aktiivipalveluksen luutnanttina vuonna 1900 ja työskenteli sen jälkeen pankkialalla. Vuodesta 1912 lähtien hän toimi laajan keinokuituteollisuuden omistajana ja johtajana. Fassini johti myös elokuvayhtiö Cinesiä ja vuonna 1919 perustettua Unione Cinematografica Italiana -konsortiota.

Fassini osallistui Libyan valloitukseen ja komensi aluksia ensimmäisessä maailmansodassa. Hänen taloudellisia etujaan edisti aktiivinen yhteistyö Italian fasistien kanssa. Fassini liittyi Kansalliseen fasistipuolueeseen vuonna 1921 ja toimi vuodesta 1927 lähtien tekstiiliteollisuuden liiton ja Italian matkailuyhtiön johtajana. 1930-luvulla Fassini oli myös fasistien lainsäädäntöelimen kansanedustaja ja korporaatioiden keskuskomitean jäsen. Hän sai paronin arvon vuonna 1924.

## Lähteet
Otto Wahlgren

**Otto Gösta Wahlgren** (16. tammikuuta 1927 Helsinki – 1. tammikuuta 2022 Helsinki) oli suomalainen tekniikantutkija ja professori. Hän oli Teknillisen korkeakoulun tietekniikan apulaisprofessori vuosina 1964–1966, liikennetekniikan ensimmäinen professori 1967–1973, Valtion teknillisen tutkimuskeskuksen tie- ja liikennelaboratorion johtaja professorin arvolla 1973–1987. Hän tutki muun muassa tieliikennettä ja liikennenopeuksiin ja -turvallisuuteen vaikuttavia tekijöitä.

## Lähteet

## Aiheesta muualla
* Otto Wahlgrenin muistokirjoitus Helsingin Sanomissa
Wahlbeck

**Wahlbeck** on muun muassa seuraavien suomalaisten sukunimi:

* Edit Wahlbeck (1876–1932), opettaja ja näytelmäkirjailija
* Ivar Wahlbeck (1882–1972), opettaja, koulun-, järjestö- ja kaupunginjohtaja, maanviljelysneuvos
* Lars Wahlbeck (1922–1991), taloustieteilijä, professori
* Ragnar Wahlbeck (1899–1944), jääkärieversti
* Ville Wahlbeck (s. 1976), pokerinpelaaja
* Östen Wahlbeck (s. 1965), yhteiskuntatieteilijä ja professori

Kirjoitusasuna **Walbeck**:
* Henrik Johan Walbeck (1793–1822), geodeetti ja tähtitieteilijä

## Katso myös
* 1695 Walbeck, asteroidi
Good Enough (Annica Milánin ja Kimmo Blomin kappale)

**Good Enough** on Annica Milánin ja Kimmo Blomin vuonna 2016 ilmestynyt popkappale. Kappaleen ovat tehneet Michael James Down, Primoz Poglajen, Jonas Gladnikoff ja Michael Ker. 

Good Enough kilpaili vuoden 2016 Uuden Musiikin Kilpailussa, jonka voittaja edusti Suomea saman vuoden Eurovision laulukilpailussa Tukholmassa. Kappale selviytyi UMK:n finaaliin.

## Lähteet
Roy A. Tucker

**Roy A. Tucker** (1951 Jackson, Mississippi – 5. maaliskuuta 2021) oli yhdysvaltalainen tähtitieteilijä.

Tucker kasvoi Memphisissä, Tennesseessä. Vuonna 1966 hänestä tuli Memphisin tähtitieteellisen seuran jäsen ja hän suoritti maisterintutkinnon tieteellisissä mittalaitteissa. Hän työskenteli laiteasiantuntijana Kitt Peakin observatoriossa ja Arizonan yliopiston Kuvausteknologialaboratoriossa. Hän teki havaintoja myös yksityisessä Arizonan Goodricke-Pigott observatoriossa.

Tucker oli yksi asteroidin 99942 Apophis löytäjistä.

## Lähteet
Good Enough

**Good Enough** voi tarkoittaa seuraavia:

* ”Good Enough”, Annica Milánin ja Kimmo Blomin kappale
* ”Good Enough”, Evanescencen kappale
* ”Good Enough”, Father McKenzien kappale
Korkearannikko – Merenkurkun saaristo

**Korkearannikko – Merenkurkun saaristo** (virallisesti ) on Ruotsin ja Suomen alueella Merenkurkun seudulla sijaitseva Unescon maailmanperintökohde. Siihen kuuluu Merenkurkun saaristoa Vaasan edustalla ja Korkeanrannikon () rannikkoa Ruotsin puolella Uumajan eteläpuolella.

## Alue, sen nimi ja muutokset
Ruotsin Korkearannikko hyväksyttiin maailmanperintökohteeksi vuonna 2000 nimellä "The High Coast". Merenkurkun saaristo liitettiin kohteeseen vuonna 2006 nimellä "The Kvarken Archipelago" (). Tässä vaiheessa Unesco käytti perintökohteesta nimeä "Kvarken Archipelago / High Coast, Finland and Sweden". Vuonna 2008 nimi muutettiin Ruotsin ja Suomen pyynnöstä uuteen muotoon,  ja . 

Perintökohteen nimeksi näyttävät vakiintuneen   ja  .

Alueen pinta-ala on 3&nbsp;369 neliökilometriä, josta Ruotsin puolella on 1&nbsp;425 neliökilometriä ja Suomen puolella 1&nbsp;944 neliökilometriä.

## Luontokohde
Luonto on alueella jatkuvassa muutostilassa, sillä maankuori palautuu jäämassojen painosta edelleen. Maankohoaminen rannikolla on noin 9 millimetriä vuodessa.

Maailmanperintökohteen valintakriteerinä on ollut numero viii: poikkeukselliset geologiset arvot. Ensinnäkin lahden molemmin puolin havaitaan maailman nopeinta maankohoamista. Toisekseen Merenkurkun saariston 5&nbsp;600 saarta koostuu monista jääkauden jättämistä rakenteista kuten De Geer -moreeneista.

 

## Lähteet

## Aiheesta muualla
* 
* 
*
Leevi Valkama

**Leevi Aatto Valkama** (23. huhtikuuta 1915 Kälviä – 26. kesäkuuta 2000) oli suomalainen kirjallisuudentutkija ja professori. Hän oli Turun yliopiston yleisen kirjallisuustieteen professori 1970–1978. Hän tutki romaanin kieltä, tyyliä ja rakennetta.

## Teokset
* *Tutkimus Johannes Linnankosken "Pakolaisten" tyylistä* Turun yliopisto, 1957. Turun yliopiston julkaisuja 65. ISSN 0082-6987. (Väitöskirja) 
* *Proosan taide : neljä tutkielmaa*. Kokkola : Tekijä, 1960.
* *Musiikinomaisesta aineksesta Thomas Mannin novellissa "Der Tod in Venedig"*. Kokkola : Tekijä, 1963.
* *Proosan taide : viisi tutkielmaa*, WSOY, 1983 

## Lähteet
Le Mansin 24 tunnin ajo 2016

**Le Mansin 24 tunnin ajo 2016** oli  kestävyysajokilpailu, joka ajettiin 18.-19. kesäkuuta Circuit de la Sarthen radalla Le Mansissa Ranskassa. Kilpailun voittivat Romain Dumas'n, Neel Janin ja Marc Liebin autokunta.

Kilpailu oli kauden 2016 FIA World Endurance Championship -sarjan kolmas osakilpailu.

## Tulokset

* LMP1 (9 autokuntaa)
* LMP2 (23 autokuntaa)
* LMGTE Pro (14 autokuntaa)
* LMGTE Am (13 autokuntaa)

## Lähteet

## Aiheesta muualla
Aleksandr Malyšev

**Aleksandr Vasiljevitš Malyšev** (, s. 20. syyskuuta 1989 Leninogorsk, Kazakstanin SNT) on kazakstanilainen maastohiihtäjä. Malyšev on 173 senttimetriä pitkä ja painaa 70 kilogrammaa.

Malyšev debytoi maailmancupissa joulukuussa 2012 Tour de Skihin kuuluvassa Oberhofin prologissa sijoittuen sijalle 92. Ensimmäistä kertaa hän sijoittui 30 parhaan joukkoon samalle kiertueelle kuuluneessa Toblachin viiden kilometrin perinteisen hiihtotavan kilpailussa ollen 28:s. Malyševin paras sijoitus maailmancupin osakilpailussa on 20. tila helmikuulta 2016 Falunin kymmenen kilometrin perinteisen hiihtotavan kilpailusta.

Malyšev kilpaili vuoden 2013 MM-kilpailuissa ollen 50 kilometrin kilpailussa 58:s. Talviuniversiadeista hän on saavuttanut viestikultaa vuodelta 2013 ja -hopeaa vuodelta 2015.
Paulo Roberto

**Paulo Roberto Marqués Roris** (s. 12. elokuuta 1967 Rio de Janeiro, Brasilia) on brasilialaissyntyinen espanjalainen uransa päättänyt futsalpelaaja. Pelipaikaltaan 175 senttimetriä pitkä ja 74 kilogrammaa painava Paulo Roberto oli kärkipelaaja eli *pivot*.

Paulo Roberto pelasi Espanjan futsalmaajoukkueessa vuodet 1994–2001. Vuonna 2000 hän oli mukana saavuttamassa kultaa MM-kilpailuista Guatemalasta. Hän teki turnauksessa neljä osumaa. EM-kilpailuista Paulo Roberto saavutti kultaa vuosilta 1996 ja 2001 sekä hopeaa vuodelta 1999. 

Seuratasolla Paulo Roberto edusti pisimpään ElPozo Murciaa, vuodet 1994–2005. Hän voitti seuran paidassa yhden Espanjan mestaruuden ja kaksi Espanjan cupia. Vuodet 1992–1994 Paulo Roberto edusti Redislogar Madridia ja vuodet 1988–1992 Marsanz Torrejónia.

Paulo Roberto sai Espanjan kansalaisuuden vuonna 1991, sillä hänen isänisänsä oli kotoisin Espanjasta. Uransa jälkeen Paulo Roberto toimi neljä vuotta ElPozo Murcian teknisenä johtajana.

## Lähteet
Trond Espen Seim

**Trond Espen Seim** (s. 4. lokakuuta 1971 Oslo) on norjalainen näyttelijä, joka tunnetaan erityisesti roolistaan *[[Varg Veum]]* -elokuvasarjassa. Hän on esiintynyt myös useissa teatterituotannoissa.

Seim valmistui Norjan teatterikorkeakoulusta vuonna 1996. Hänen teatteriuransa alkoi Rogalandin teatterissa Stavangerissa vuonna 1996, jatkui vuosina 1998–2000 Bergenin Kansallisella näyttämöllä (Den Nationale Scene) ja vuodesta 2000 Norjan kansallisteatterissa. Hänen televisiorooleistaan voidaan mainita *Svarte penger – hvite løgner* (2004). Kahdentoista *Varg Veum* -elokuvan lisäksi hänet on nähty muun muassa elokuvissa *[[Hawaii, Oslo]]* (2004), *De usynlige* (2008) ja *[[The Thing (vuoden 2011 elokuva)|The Thing]]* (2011).

## Lähteet
* Store norske leksikon.
Nika Vodan

**Nika Vodan** (o.s. **Križnar**, s. 9. maaliskuuta 2000) on slovenialainen mäkihyppääjä, joka edustaa seuratasolla SSK Alpina Žiriä. Hän on kaksinkertainen sekajoukkuemäen olympiavoittaja, normaalimäen olympiapronssimitalisti ja suurmäen MM-pronssimitalisti. Vodan voitti mäkihypyn maailmancupin kokonaiskilpailun kaudella 2020–2021.

Vodan saavutti nuorten MM-kilpailujen henkilökohtaisessa kilpailussa kultaa 2018 ja pronssia 2017, naisten joukkuekilpailussa kultaa 2018 ja hopeaa 2017 sekä sekajoukkuekilpailussa kultaa 2016 ja 2017. Lahden MM-kilpailuissa 2017 hän sijoittui 13:nneksi, Pyeongchangin olympialaisissa 2018 seitsemänneksi ja Seefeldin MM-kilpailuissa 2019 niin ikään seitsemänneksi. Oberstdorfin MM-kilpailuissa 2021 hän saavutti hopeaa joukkuemäessä sekä pronssia suurmäessä ja sijoittui normaalimäessä viidenneksi. Pekingin olympialaisissa 2022 hän saavutti normaalimäessä pronssia. Sekajoukkuemäessä hän saavutti kultaa. Planican MM-kilpailuissa 2023 hän saavutti sekajoukkuemäessä pronssia sekä oli suurmäessä kymmenes ja normaalimäessä yhdestoista. Milanon ja Cortinan olympialaisissa 2026 hän hyppäsi Slovenian kultaa voittaneessa sekajoukkueessa sekä sijoittui normaalimäessä kahdeksanneksi ja suurmäessä yhdeksänneksi.

Vodan debytoi maailmancuptasolla Ljubnossa 13. helmikuuta 2016, sijoittuen tuolloin 14:nneksi. Kymmenen parhaan joukkoon hän sijoittui ensimmäisen kerran oltuaan kymmenes Lillehammerissa joulukuussa 2017. Ensimmäisen palkintosijansa hän saavutti oltuaan kolmas Râșnovissa maaliskuussa 2018. Kauden 2017–2018 kokonaiskilpailussa hän sijoittui kymmenenneksi. Kaudella 2018–2019 hän sijoittui kolmanneksi Tšaikovskissa ja viidenneksi maailmancupin kokonaiskilpailussa. Kaudella 2019–2020 hän oli Ljubnossa kolmas ja maailmancupin kokonaiskilpailussa seitsemäs.

Kaudella 2020–2021 Vodan sijoittui Ramsaussa toiseksi. Helmikuussa 2021 hän saavutti Hinzenbachissa ensimmäisen osakilpailuvoittonsa ja sijoittui viikonlopun kahdessa muussa kilpailussa toiseksi. Lisäksi hän voitti Râșnovin ensimmäisen kilpailun ja oli toisessa kisassa kolmas. Maaliskuussa 2021 hän oli Nižni Tagilissa kolmas ja toinen sekä Tšaikovskissa kahdesti kolmas. Maailmancupin kokonaiskilpailun hän voitti yhdeksän pisteen erolla Sara Takanashiin. Kaudella 2021–2022 hän voitti Ljubnossa, Willingenissä ja Hinzenbachissa sekä oli toinen Hinzenbachissa, kahdesti Lillehammerissa, kerran Oslossa ja kahdesti Oberhofissa. Maailmancupin kokonaiskilpailussa hän sijoittui toiseksi.

Kaudella 2022–2023 Vodan sijoittui Villachin molemmissa kilpailuissa kolmanneksi ja maailmancupin kokonaiskilpailussa yhdeksänneksi. Kaudella 2023–2024 hän oli Villachin, Sapporon ja Ljubnon jälkimmäisissä kilpailuissa kolmas. Lahdessa hän saavutti voiton ja Trondheimissa kolmossijan. Mailmancupin kokonaiskilpailussa hän oli kuudes. Kaudella 2025–2026 hän sijoittui Wisłassa toiseksi sekä maailmancupin kokonaiskilpailussa kymmenenneksi ja lentomäkicupissa viidenneksi.

Continental Cupissa hän on sijoittunut parhaimmillaan kymmenenneksi.

## Lähteet
Enbuske, Veitola & Salminen

**Enbuske, Veitola & Salminen** on vuosina 2016–2018 esitetty Tuomas Enbusken, Maria Veitolan ja Roope Salmisen juontama suora keskusteluohjelma, jossa perehdyttiin ajainkohtaisiin aiheisiin vieraiden kanssa.

Ohjelman ensimmäinen tuotantokausi esitettiin MTV3-kanavalla helmi–huhtikuussa 2016. Sen jälkeen ohjelmaa on esitetty yhteensä kuusi tuotantokautta, joista viimeisin syksyllä 2018.

## Tuotantokaudet
### Ensimmäinen tuotantokausi

### Toinen tuotantokausi

 
### Kolmas tuotantokausi

### Neljäs tuotantokausi

### Viides tuotantokausi

### Kuudes tuotantokausi

## Lähteet
Christian Barthel

**Johan Gottfrid Christian Barthel** (5. helmikuuta 1873 – 13. heinäkuuta 1954) oli ruotsalainen mikrobiologi ja bakteriologi. Hän opiskeli Ruotsin kuninkaallisessa teknilisessä korkeakoulussa ja Ranskan Pasteur-instituutissa. 

Barthel tutki maitotaloutta, etenkin juuston valmistusta. Hän oli bakteriologian professori Maatalouskorkeakoulussa 1932–1940. Hänet valittiin Ruotsin tiedeakatemiaan vuonna 1920.

## Lähteet

## Aiheesta muualla
* http://www.slu.se/PageFiles/181248/7,3.pdf
Luettelo triathlonin olympiamitalisteista

**[[Triathlon]]** on ollut olympialaisten lajivalikoimassa vuodesta 2000 lähtien. Menestyneimmät maat olympialaisten triathlonissa ovat Iso-Britannia ja Sveitsi.

## Mitalistit
### Miehet

### Naiset

### Sekaviesti

## Lähteet
Ypäjän kirkonkylä

**Ypäjän kirkonkylä** on Ypäjän kunnan ainoa taajama ja hallinnollinen keskus. Vuoden 2011 lopussa taajaman pinta-ala oli 3,80 neliökilometriä ja siellä oli 1&nbsp;008 asukasta. Kyläjaossa taajaman länsiosa kuuluu Perttulan kylään, taajaman itäosa Kartanonkylään, kaakossa Kurjenmäen itäpuoli on Levän kylää ja lounaassa Kurjenmäen länsipuoli on Mannisten kylää.

Ypäjän kirkonkylä sijaitsee Loimijoen varrella. Pohjoisessa kylää rajaa metsäinen Tolmin alue ja etelässä Kurjenmäki. Loimijoen eteläpuolella kirkonkylän ohittaa valtatieltä 10 erkaantunut seututie 213, joka vie länteen Loimaalle Loimaan keskustaajamaa kohti. Etelästä Kosken Tl suunnasta kirkonkylään tulee yhdystie 2805. Loimijoen pohjoispuolella kirkonkylän halki kulkee yhdystie 2812 idästä Jokioisten Vaulammilta luoteeseen Ypäjänkylään, josta se jatkaa edelleen kohti valtatietä 9 ja Metsämaan kirkonkylää.

Kirkonkylässä Loimijoen ylittää vuonna 1999 valmistunut Kurjensilta. Sen vieressä on vanha silta, joka on jalankulun ja pyöräilyn käytössä. Kurjensillasta hiukan lännempänä on toinen jalankulun ja pyöräilyn silta, joka nimettiin joulukuussa 2016 Kurjenkaareksi. Kurjensillasta itään päin Loimijoen ylittää Poukkasilta, joka valmistui vuonna 2000. Poukkasilta on tarkoitettu hevosille sekä jalankululle ja pyöräilylle.

Seututien 213 varressa on teollisuusrakennuksia. Ypäjän kirkonkylässä sijaitsee Ypäjän kirkko. Siellä ovat myös kunnantalo, terveysasema, vanhainkoti, kirjasto, Perttulan koulu ja pääosa kunnan kaupallisista palveluista. Kirkonkylän itäpuolella on Ypäjän hevosopisto. 

Vuoden 2013 taajamarajauksessa kirkonkylän taajama ulottui itään Ypäjän hevosopiston alueelle, Kurjenmäestä kaakkoon Levälle ja jatkui myös länteen seututietä 213 pitkin.


Kuva:Yhdystie 2805 Ypäjän keskustassa.JPG|Yhdystie 2805 Ypäjän keskustassa
Kuva:Ypaja church.jpg|Ypäjän kirkko


## Lähteet

## Aiheesta muualla
;Kirkonkylän itäosan kartat
* 
* 
* 
;Kirkonkylän länsiosan kartat
* 
* 
*
Jari Jaanto

**Jari Jaanto** (s. 7. lokakuuta 1978 Helsinki) on suomalainen startup-yrittäjä. Hän on toinen IRC-Gallerian alkuperäisistä perustajista ja toimii nykyään sen toimitusjohtajana. Lisäksi Jaanto on yksi Heimo Communityn Ninchatin perustajista. Jaanto on perustajajäsenenä tietotekniikkalehti Skrollissa ja Talkoopäivä -kansanliikkeessä sekä IAB Finlandin sosiaalisen median työryhmän puheenjohtajana. Jaanto toimii myös useamman Startupin neuvonantajana ja hallituksessa sekä vierailevana luennoitsijana Aalto-yliopistossa. Koulutukseltaan Jaanto on diplomi-insinööri ja kauppatieteiden maisteri.

Jaanto valittiin Suomen parhaaksi ohjelmoijaksi 2015 Nordic Startup awards -kilpailussa Developer Hero -tittelillä .

## Lähteet
Ahlström

**Ahlström**, **Alström** tai **Ahlstrom** voi viitata seuraaviin:

## Ahlström
### Yrityksiä
* A. Ahlström (vuoteen 2023 Ahlström Capital Oy), nykyinen suomalainen sijoitusyhtiö
* A. Ahlström Osakeyhtiö (vuosina 2001–2017 Ahlstrom), entinen suomalainen teollisuusyritys, nykyisen Ahlstrom-yhtiön edeltäjä
* E. Ahlström Group Oy, Einar Ahlströmin perustama suomalainen ravintola-alan tukkuliike

### Sukunimenä
*Ahlström, Ahlstromin omistajasuku
*Alarik Ahlström (1882–1961), suomalainen insinööri ja Pietarsaaren kaupunginjohtaja
*Anton Ahlström (1869–1932), suomalainen metsätyönjohtaja ja kansanedustaja
*Antti Ahlström (1827–1896), suomalainen yritysjohtaja, A. Ahlström Osakeyhtiön perustaja
*Antti Ahlström (1939–2022), suomalainen ravitsemustieteilijä, professori, Kauko Ahlströmin poika
*Bengt Ahlström (1924–2001), suomalainen kilpasoutaja, Alarik Ahlströmin poika
*Bertel Ahlström (1878–1928), suomalainen elinkeinoelämän vaikuttaja, Antti Ahlströmin poika
*Birger Ahlström (1880–1935), suomalainen yritysjohtaja, agronomi ja maanviljelijä, Antti Ahlströmin poika
*Einar Ahlström (1891–1959), suomalainen kauppias ja yrittäjä, kauppaneuvos
*Erkki Ahlström (1904–1938), suomalainen yritysjohtaja ja kilpapurjehtija
*Eva Ahlström (o.s. *Holmström*, 1848–1920), suomalainen yritysjohtaja, A. Ahlström Osakeyhtiön johtaja
*Hans Ahlström (1904–1960), suomalainen yritysjohtaja, A. Ahlström Oy:n pääjohtaja
*Jacob Niclas Ahlström (1805–1857), ruotsalainen säveltäjä ja kapellimestari
*Kattis Ahlström (s. 1966), oik. *Katarina Sofie Ahlström*, ruotsalainen toimittaja ja TV-juontaja
*Kauko Ahlström (1914–1983), suomalainen keilaaja ja kauppaneuvos, Einar Ahlströmin poika
*Krister Ahlström (s. 1940), suomalainen vuorineuvos, A. Ahlström Osakeyhtiön toimitusjohtaja
*Martin Ahlström (s. 1946), suomalainen kuvataiteilija ja graafikko
*Mikael Ahlström (s. 1972), suomalainen kustannustoimittaja
*Nathalie Ahlström (s. 1974), suomalainen yritysjohtaja
*Rafael Ahlström (1877–1918), suomalainen yritysjohtaja, Noormarkun ruukin johtaja
*Victor Ahlström (s. 1986), ruotsalainen jääkiekkoilija
*Walter Ahlström (1875–1931), suomalainen yritysjohtaja, A. Ahlström Oy:n pääjohtaja

#### Entisenä sukunimenä
*Toivo Alavirta (1890–1940), ent. Ahlström, suomalainen toimittaja ja kansanedustaja
*Maire Gullichsen (1907–1990), o.s. Ahlström, suomalainen kulttuurivaikuttaja ja mesenaatti

### Muuta
* Ahlströmin alakoulu (aiemmin *Ylikylä-Ahlströmin koulu*), alakoulu Merikarvialla

## Ahlstrom
*Ahlstrom (vuoteen 2023 Ahlstrom-Munksjö), Ahlströmin suvun omistama teollisuusyritys
*Ahlstrom (vuoteen 2001 A. Ahlström Osakeyhtiö), Ahlströmin suvun omistama entinen teollisuusyritys, katso edellä Ahlström

## Alström
* Hanna Alström (s. 1981), ruotsalainen näyttelijä
* Per Alström (s. 1961), ruotsalainen lintutieteilijä
* Alströmin oireyhtymä, kuurosokeutumista aiheuttava harvinainen oireyhtymä

## Katso myös
* Alströmer
* Alströmeriat
* Alstom, ent. Alsthom
Kuusjoki (Ypäjä)

**Kuusjoki** (joskus myös **Kuusjoenkulma**) on kulmakunta ja entinen koulupiiri Ypäjällä Kanta-Hämeessä.

## Sijainti
Kuusjoki sijaitsee Ypäjän kunnan lounaisosassa. Ypäjän puolella sen naapurikyliä ovat pohjoisessa Manninen, koillisessa Levä ja kaakossa Ypäjän Palikkalan kylään kuuluva Hyrsynkulman kulmakunta. Lounaassa kulmakunta rajoittuu Someroon kuuluvaan Palojoen kulmakuntaan Someron Vilukselan kylässä. 

## Luonto
Kulmakunnan luonnonympäristöä hallitsevat savikerrostumat ja kalliosydämiset moreeniselänteet. Lounaassa Ypäjän ja Someron rajalla on  Piilikankaan - Soukanseljän - Pirttiniemennokan harjumuodostuma. Idässä ja etelässä harjumuodostumaan rajautuvat Natura 2000 -suojelualueen muodostavat pääosin Loimaan puolella sijaitseva Eksyssuo Loimaan rajalla lännessä ja pääosin Someron puolella sijaitseva Huhmassuo Someron rajalla lounaassa.

Kulmakunnan halki kaakosta pohjoiseen virtaa sille nimensä antanut Loimijoen pienehkö sivujoki Kuusjoki, jonka valuma-alueen sisälle koko kulmakunta myös jää.

## Historia
Historiallisessa kyläjaossa Kuusjoen kulmakunta on muodostunut pääosin Loimijoen eteläpuolelle jäävästä Ypäjän Perttulan kylän erillisestä takamaapalstasta.
 
Kuusjoella toimi vuosina 1922–1967 Kuusjoen kansakoulu.  Vielä vuonna 1963 Kuusjoella ja siihen kuuluvalla Ruokosuolla on kummassakin ollut kauppa. Koulu sijaitsi nykyisen Koskentien varressa Kuusjoen ylittävästä sillasta etelään ja kauppa siitä hiukan Kosken suuntaan. Toinen kauppa oli nykyisen Ruokosuontien varressa Kuusjoen ylittävästä sillasta hiukan Jyvämäkeen päin.

## Liikenne
Kulmakunnan halki kulkevat sen pohjoisosassa yhdystie 2805 (osoitenimenä Ypäjällä *Koskentie*) Ypäjän kirkonkylästä Kosken Tl kirkonkylän suuntaan ja sen eteläosassa valtatie 10 (Osoitenimenä Ypäjällä *Turuntie*) Turun ja Hämeenlinnan välillä. Paikallistietasoisia tieyhteyksiä kulmakunnalla ovat Koskentien ja Turuntien  yhdistävät *Kuusjoentie* ja *Ruokosuontie* sekä pohjoiseen Ypäjän Mannisiin seututielle 213 johtava *Mannistentie* ja kaakkoon Someron Pitkäjärvelle johtava *Isoniituntie*.

## Yhteisöjä ja yrityksiä
Alueella toimii Kuusjoenkulman kyläyhdistys Juhlapaikkana ja kokoustilana toimii MTK Lounais-Hämeen omistama, vuonna 1978 rakennettu, Piilikankaalla Koskentien varressa sijaitseva Tuottajain tupa, jonka yhteydessä on myös talviuintipaikkana toimiva Ypäjän kunnan Piilikankaan uimapaikka.

Kylällä toimii Kuusjoen Puu -niminen yritys. Muutoin kulmakunta on maa- ja metsätalousvaltainen.

## Lähteet
* 

### Viitteet
Kivilinna

**Kivilinna** on muun muassa seuraavien henkilöiden sukunimi:

* Aaro Kivilinna (1906–1940), pesäpalloilija, jääkiekkoilija ja urheiluvaikuttaja
* Martti Kivilinna (vuoteen 1906 *Borg*, 1885–1967), opettaja, Suomen metsästäjäliiton sihteeri ja tietokirjailija
* Osmo Kivilinna (1910–1943), meriupseeri, Mannerheim-ristin ritari
* Rauni Kivilinna (o.s. *Herajärvi*, kirjailijanimi *Ulla Jänkä*, 1912–1993), kirjailija
* Väinö Kivilinna (vuoteen 1906 *Borg*, 1875–1950), opettaja, toimittaja ja kansanedustaja (Suomalainen puolue, Maalaisliitto), Martti Kivilinnan veli
Juliana Söderborg

**Juliana Söderborg** (o.s. **Malmberg**, 24. maaliskuuta 1745 Pori – 16. kesäkuuta 1799 Pori) oli suomalainen unissasaarnaaja, joka loi yhdessä Anna Rogelin ja Anna Lagerbladin kanssa hengellisen pohjan Liisa Erkintyttären alullepanemalle rukoilevaisten liikkeelle.

## Perhe
Söderborg syntyi Porissa paikallisen kauppiaan Gustav Malmbergin ja Anna Matintyttären perheeseen. Hän avioitui vuonna 1778 ruotsalaissyntyisen aliupseerin Henrik Söderborgin kanssa ja myöhemmin pariskunnalle syntyi yksi poika.

## Elämä
Juliana Söderborg alkoi 25-vuotiaan pitää kotonaan päivittäisiä rukoushetkiä, jotka pian keräsivät runsaasti myös ulkopuolista yleisöä. Hänen uskonnollisia kokemuksiaan jakoi Siikaisista Malmbergin perheen luokse asumaan muuttanut Anna Lagerblad, jonka innostus oli vielä Söderborgiakin voimakkaampaa. Malmbergin taloon muodostui seuratoiminnan keskus, jossa pidetyt saarnat keräsivät yleisöä myös Porin ulkopuolelta aina Tyrväätä, Loimaata ja Uuttakaupunkia myöden. Kuulijoita oli niin paljon, etteivät he mahtuneet enää sisälle, vaan osa joutui seisomaan kadulla. Viranomaiset antoivat herätyskokousten aluksi jatkua, mutta Porin kirkkoherra Mikael Lebell ja pormestari Lars Sacklén puuttuivat lopulta niihin vuonna 1774, kun kokousten katsottiin toimivan papistoa vastaan ja loukkaavan yleistä järjestystä. Pormestaria häiritsi erityisesti, että Söderborgin yöllisten saarnojen jälkeen työväki laiminlöi seuraavan päivän töitään. Lebell ja Sacklén eivät myöskään pitäneet siitä, että kokouksissa saarnasivat naiset, joiden esiintyminen seurakunnissa oli kielletty.

Söderborgin ja Lagerbladin esimerkkiä seurasivat pian myös useat muut lounaissuomalaiset naiset, kuten Sofia Rosnell, Maria Neckström ja Anna Lönbergh. Miessaarnaajista tunnetuin oli räätäli Iisak Lemberg. Muihin unissasaarnaajiin verrattuna Juliana Söderborg tunnettiin kuitenkin hillittynä ja hän nauttikin rukoilevaisten keskuudessa suurinta arvostusta. Söderborgin kerrottiin jopa saaneen pitää saarnaa kuningas Kustaa III:n teltan ulkopuolella tämän Suomen vierailun aikana. Hän liikkui ahkerasti myös sairaiden ja köyhien luona eri puolilla Satakuntaa. Söderborgin kuoltua vuonna 1799, hänen hautajaisiinsa saapui sankka surijoiden joukko.

## Lähteet

## Aiheesta muualla
*
Teppo Heimo

**Teppo Johannes Heimo** (s. 18. tammikuuta 1984 Turku) on entinen suomalainen pikajuoksija. Seuratasolla Heimo edusti Turun Urheiluliittoa ja häntä valmensi Heikki Lehti.

Heimo on voittanut 200 metrin juoksussa sisäratojen SM-pronssia vuonna 2007 Rovaniemellä. Lisäksi hän on voittanut 4 x 100 metrin pikaviestissä SM-kultaa vuonna 2006 sekä SM-hopeaa vuonna 2008 ja SM-pronssia vuosina 2004 ja 2007. Heimon ennätys 100 metrillä on 10,78 ja 200 metrillä 22,10. Heimo on edustanut Suomea myös nuorten sarjoissa Euroopan nuorten olympiapäivillä Murciassa vuonna 2001 sekä alle 20-vuotiaiden EM-kilpailuissa Tampereella vuonna 2003.

## Aiheesta muualla
*
*Teppo Heimo All-Athletics.com tietokannassa (all-athletics.com) 

## Lähteet
Mikael Lebell

**Mikael Kasimirsson Lebell** (29. syyskuuta 1714 Kristiinankaupunki – 15. heinäkuuta 1786 Pori) oli suomalainen pappi ja teologian tohtori, joka toimi muun muassa Turun ja Porin läänin lääninrovastina. Elämäntyönsä hän teki Porin kirkkoherrana vuodesta 1746 aina kuolemaansa 1786 saakka, ollen samalla myös yksi kaupungin merkittävimmistä vaikuttajista.

## Elämä
Mikael Lebellin isä oli Puolasta kotoisin ollut kristiinankaupunkilainen kauppias ja valtiopäivämies Casimir Lebell (synt. Subkowski). Hän opiskeli Porin triviaalikoulussa 1729–1733, Turun akatemiassa 1733–1738 ja vielä myöhemmin 1759–1764 Saksassa Greifswaldin yliopistossa, jossa Lebell väitteli tohtoriksi. Papiksi hänet vihittiin Turussa vuonna 1736, jonka jälkeen Lebell työskenteli aluksi kappalaisen apulaisena Närpiössä ja Turun tuomiorovastin apulaisena, kunnes hänet nimitettiin Turun ruotsalaisen seurakunnan kappalaiseksi 1741. Kaksi vuotta myöhemmin Lebell valittiin Jomalan virkaatekeväksi kirkkoherraksi ja 1746 Ulvilan ja Porin kirkkoherraksi. Turun ja Porin läänin lääninrovastina hän toimi vuodesta 1748 alkaen.

Poriin saapumisestaan lähtien Lebell oli pormestari Lars Sacklénin ja professori Johan Kraftmanin ohella paikkakunnan merkittävimpiä vaikuttajia, jotka toimivat ahkerasti kaupungin nostamiseksi isonvihan aiheuttamasta rappiotilasta. Lebellin panos näkyi erityisesti kansansivistystyössä, mutta hän muodosti Sacklénin ja Kraftmanin kanssa kolmikon, jonka johdolla raastuvankokouksissa ajettiin voimakkaasti erilaisia uudistuksia. Heidän ympärilleen ryhmittyi myös osa Porin varakkaista porvareista.

Lebell avioitui vuonna 1737 Maria Monseenin (k. 1747), 1747 Maria Elisabet Eneskjöldin (1724–1754), 1756 Elisabet Böckelmanin (k. 1778) ja 1789 Kristina Dahlmarkin (k. 1819) kanssa. Avioliitoissa syntyneistä lapsista tunnetuin on hovisaarnaajana toiminut teologian professori Fredrik Lebell (1752–1819). Naituaan Maria Elisabeth Eneskjöldin, sai Lebell vuonna 1758 haltuunsa tämän sisaren miehelle majuri Berndt Johan Eneskiöldille aikaisemmin kuuluneen Yyterin säteriratsutilan. Lisäksi Lebell omisti Kokemäensaaressa sijaitsevan Savon tilan. Hänen laajaa sukuaan on myöhemmin vaikuttanut eri puolilla Etelä-Suomea sekä myös Ruotsissa.

## Lähteet
Vanguard (1586)

**Vanguard** oli Englannin kuninkaallisen laivaston vuonna 1586 vesillelaskettu 38-tykkinen kaljuuna.

## Valmistus
Alus valmistettiin Woolwichin telakalla, jossa rakennustöistä vastasi Matthew Baker. Se laskettiin vesille 1586.

## Palvelus
Alus otettiin palvelukseen 1588 päällikkönään Sir William Wynter, jonka alaisuudessa se osallistui elokuussa taisteluun Espanjan voittamatonta Armadaa vastaan. Elokuussa aluksen päälliköksi tuli Sir Henry Palmer, lokakuussa Sir Martin Frobisher, huhtikuussa 1589 Sir George Breeston ja elokuussa 1589 Sir Henry Palmer, joka haavoittui 17. marraskuuta hyökkäyksessä Crozoniin ja kuoli vammoihinsa 22. marraskuuta. Vuonna 1594 aluksen päällikkönä oli Sir Robert Mansell, jonka alaisuudessa se hyökkäsi Cadiziin. Sen päällikkönä oli vuosina 1594–1595 uudelleen Sir Martin Frobisher.

Alus purettiin 1599 ja rakennettiin uudelleen. Toisen kerran alus rakennettiin uudelleen 1615 Chathamissa Great Shipinä.

Algerian merirosvoja vastaan taisteltaessa 1620 alus oli Sir Richard Hawkinsin lippulaivana. Alus romutettiin 1630, jolloin osa puutavarasta käytettiin uuden 1631 vesillelasketun *[[Vanguard (1631)|Vanguardin]]* rakentamiseen. Siten se luokiteltiin uudelleen rakentamiseksi.
 
## Lähteet
*

### Viitteet
Consti

**Consti Oyj** on suomalainen rakennusalan yritys, joka tarjoaa kattavasti  korjausrakentamisen ja talotekniikan sekä valikoidusti uudisrakentamisen palveluita. Consti on perustettu vuonna 2008. Se listautui Helsingin pörssiin joulukuussa 2015. Constin pääkonttori sijaitsee Helsingissä. Yrityksen toimitusjohtajana toimii Esa Korkeela. Constilla on noin 1000 työntekijää. Vuonna 2025 sen liikevaihto oli 336,2 miljoonaa euroa. Vuonna 2015 Constille myönnettiin Avainlippu-tunnus.  

Consti-konsernin emoyhtiö on Consti Oyj. Konserniin kuuluvat emoyhtiön kokonaan omistamina tytäryhtiöinä Consti Korjausrakentaminen Oy, Consti Talotekniikka Oy ja Sähkö-Huhta Oy. Constilla on neljä asiakasperusteisesti jaoteltua toimialaa: Consti Julkiset, Consti Taloyhtiöt, Consti Talotekniikka ja Consti Yritykset. Kaikkiin näihin sisältyy myös palveluliiketoimintaa, joka sisältää palvelu-urakointia sekä sopimusasiakkaille toteutettavat huolto- ja ylläpitopalvelut. 

Constin asiakaskunta koostuu asunto-osakeyhtiöistä ja näiden isännöitsijöistä, julkisista tilaajista, kiinteistösijoitusyhtiöistä, yrityksistä ja teollisuuden toimijoista. Maantieteellisesti Constin toiminta on keskittynyt Suomen kasvukeskuksiin. Yhtiöllä on toimipisteet Helsingissä, Tampereella, Turussa, Lahdessa, Hämeenlinnassa, Jyväskylässä ja Oulussa.  

Constin tavoitteena on olla alan edelläkävijä tarjoten kattavasti asiakkaiden tarpeiden mukaisia rakentamisen ja talotekniikan ratkaisuja. Kestävä kehitys ja ilmastonmuutoksen hillintä ovat vahvasti mukana yrityksen strategiassa. 

Constin visio on olla asiakkaan ykköskumppani ja rakentamisen moniosaaja.  

Constin missio on parantaa erinomaisella rakentamisen ja talotekniikan osaamisella suomalaisten rakennusten arvoa ja edistää ilmastonmuutoksen hillintää.  

## Katso myös
* Luettelo Helsingin pörssissä noteeratuista yhtiöistä

## Lähteet
Isojoen Konehalli

**IKH** on Kauhajoella, Etelä-Pohjanmaalla sijaitseva maahantuonti- ja rautakauppayritys. Yritys tuo maahan yli 50 000 nimikkeen tuotevalikoimaa noin 30 maasta. Toimisto ja logistiikkakeskus sijaitsevat Kauhajoella.

Myynti Suomen markkinoille tapahtuu pääosin IKH-jälleenmyyjäverkoston kautta, joka kattaa koko Suomen lähes 120 yrittäjävetoisen myymälän vahvuudella, sekä 13 oman IKH suurmyymälän kautta. Myymälät palvelevat laajaa asiakaskuntaa harrastajista ammattilaisiin. Kasvussa olevaa vientikauppaa tehdään pääosin Baltiaan ja Pohjoismaihin.

Yrityksen tuotevalikoimaan kuuluu yli 50 000 tuotetta käsittäen muun muassa työkaluja, tarvikkeita, työvaatteita, työkenkiä, työkäsineitä, henkilösuojaimia, traktorin lisälaitteita, traktorien ja työkoneiden varaosia, kemikaaleja, akkuja ja peräkärryjen ja perävaunujen tarvikkeita.

IKH on perustettu vuonna 1968 nimellä Isojoen Konehalli Oy. Alkujaan yritystoiminta on kuitenkin alkanut jo vuonna 1956 nimellä Alakortteen Huoltokorjaamo Isojoella, jolloin toiminta keskittyi traktoreiden huolto-, purku- ja myyntitoimintaan. Vuonna 1962 toimintaa laajennettiin huoltoasematoimintaan. Heinäkuussa 2023 yritys vaihtoi virallisesti toiminimensä Isojoen Konehalli Oy nimestä IKH Oy:ksi.

Tilkaudella 2019–2020 Isojoen Konehallin liikevaihto oli 128 miljoonaa euroa. Yrityksen palveluksessa on vuonna 2020 noin 400 työntekijää, joista 150 työskentelee yhdeksässä omassa myyntipisteessä eri puolilla Suomea.

Kesäkuussa 2021 irlantilainen, Lontoon pörssissä noteerattu Grafton Group ilmoitti ostavansa Isojoen Konehallin noin 200 miljoonalla eurolla.

## Lähteet

## Aiheesta muualla
*IKH tietoa yrityksestä
*IKH Facebookissa
Warspite (1596)

**Warspite** oli Englannin kuninkaallisen laivaston vuonna 1596 vesillelaskettu 32-tykkinen kaljuuna.

## Valmistus
Alus valmistettiin Deptfordin telakalla, jossa rakennustöistä vastasi Edward Stevens. Köli laskettiin vuonna 1595. Alus laskettiin vesille 1. maaliskuuta 1596. Aluksella oli 300 hengen miehistö, joista 190 oli luokiteltu meriväkeen eli hoitamaan tykkejä ja taistelemaan. Miehistöstä 80 oli varsinaisia merimiehiä, jotka huolehtivat purjeista. Lisäksi aluksella oli 30 varsinaista tykkimiestä.

## Palvelus
Alus otettiin palvelukseen 1596 Sir Walter Raleighin lippulaivana päällikkönään Sir Arthur Gorges. Alus oli 21. kesäkuuta Cadiziin tehdyssä hyökkäyksessä ja sekä seuraavana vuonna Azoreille tehdyllä tutkimusmatkalla.

Alus todettiin 4. toukokuuta 1633 palvelukseen kelpaamattomaksi ja annettiin määräys 7. tammikuuta 1635 joko  myydä tai romuttaa se, mutta 11. elokuuta alus määrättiin uudelleen rakennettavaksi purreksi satamapalvelukseen. Alus myytiin 1. kesäkuuta 1649.

## Lähteet
*

### Viitteet
Uutechnic Group

**Uutechnic Group** on suomalainen sekoitustekniikan yrityskonserni, jonka on vuoden 2021 alusta omistanut yhdysvaltalainen SPX Flow, Inc. Se noteerattiin Helsingin pörssissä ja se tunnettiin lähes koko pörssihistoriansa ajan, ennen marraskuun 2015 nimenvaihdosta, nimellä **Vaahto Group**. Sen kotipaikka on Uudessakaupungissa. Vuonna 2014 yhtiöllä oli keskimäärin 216 työntekijää. Samana vuonna yrityksen liikevaihto oli hieman yli 20 miljoonaa euroa ja tilikauden tappio 3,31 miljoonaa euroa.

Uutechnic-konsernin emoyhtiö on Plc Uutechnic Group Oyj. Yrityksellä on neljä tytäryhtiötä. Uutechnic Oy keskittyy sekoitustekniikkaan ja toimii Uudessakaupungissa. Japrotek Oy Ab toimii Pietarsaaressa suunnittelee ja valmistaa sekoittimia, paineastioita ja säiliöitä teollisuuden tarpeisiin. AP-Tela Oy toimii Kokkolassa. AP-Tela oy valmistaa hitsattuja levyputkia muun muassa puunjalostusteollisuudelle. Stelzer Rührtechnik International GmbH valmistaa ja suunnittelee sekoittimia.

## Historia

Konserni sai nykymuotonsa vuonna 1983, jolloin perustettiin Watostek Oy, joka vastaa nykyistä konsenrnin emoyhtiötä Plc Uutechnic Group Oyj:tä. Vuonna 1988 konserniin ostettiin Japrotek Oy Ab, ja seuraavana vuonna yrityksen osakkeet listattiin Helsingin pörssiin. Vuonna 1993 perustettiin Uutechnic Oy. Vuonna 1994 perustettiin AP-Tela Oy, joka oli tuolloin yrityksen osakkuusyhtiö. Vuonna 1998 konserni osti saksalaisen Stelzer Rührtechnik International GmbH:n. AP-Telasta konsernin tytäryhtiö vuonna 2001.

Emoyhtiö palkittiin vuonna 1997 valtakunnallisella yrityspalkinnolla. Tytäryhtiö Uutechnic Oy sai valtakunnallisen yrityspalkinnon 2008.

## Lähteet

## Aiheesta muualla
* Osake- ja yhtiöhistoriaa Pörssitiedossa
Lisärakentaminen

**Lisärakentaminen** tarkoittaa rakennettujen tonttien täydentämistä uudella rakennuksella tai olevan rakennuksen laajennuksella. Se on eri käsite kuin täydennysrakentaminen. Lisärakentaminen on tonttikohtaista täydennysrakentamista.

## Lähteet

## Aiheesta muualla
* Jari Virta, Kiinteistöliitto 2014: Lisärakentaminen taloyhtiöissä
Rattikelkkailu nuorten talviolympialaisissa 2016

**Rattikelkkailu nuorten talviolympialaisissa 2016** sisältää yhteensä kaksi kilpailutapahtumaa, poikien ja tyttöjen kilpailut. Rattikelkkailuun osallistuu yhteensä 30 urheilijaa 16:sta maasta.

## Mitalitaulukko

### Tapahtumat

## Osallistujat

Jokainen maa sai lähettää maksimissaan kuusi urheilijaa (kolme tyttöä, kolme poikaa). Paikkat jaettiin kansainvälisen lajiliiton IBSF:n maailmanrankingin mukaan. Molempiin kilpailutapahtumiin sai osallistua isäntämaa mukaan lukien 15 urheilijaa. Kanada, Saksa, Iso-Britannia ja Venäjä lähettivät kisoihin kolme urheilijaa (yksi poika, kaksi tyttöä).

## Lähteet
Swiftsure (1573)

**Swiftsure** oli Englannin kuninkaallisen laivaston vuonna 1573 vesillelaskettu kaljuuna.

## Valmistus
Alus valmistettiin Deptfordin telakalla, missä rakennustöistä vastasi Peter Pett. Se laskettiin vesille 1573.

## Palvelus
Alus otettiin palvelukseen 1588 päällikkönään Edward Fenner. Seuraavana vuonna aluksen päällikkönä oli Walter Gore. Vuonna 1590 aluksen päällikkönä oli Edward Wilkinson. Alus kuului Hawkinsin ja Frobisherin laivastoihin. Alus rakennettiin uudelleen 1592, minkä jälkeen se palasi palvelukseen 1596 päällikkönään Sir Robert Crosse. Alus osallistui Cadiziin tehtyyn hyökkäykseen. Vuonna 1597 aluksen päällikkönä oli Sir Gelly Meyrick, jonka alaisuudessa se osallistui Azoreille tehtyyn hyökkäykseen. Vuonna 1599 päällikkönä oli Matthew Bradgate ja alus kuului läntiseen laivueeseen.

George Somers oli 1601 aluksen päällikkönä, kun se oli sijoitettu Irlannin vesille. Seuraavana vuonna päällikkönä oli Sir Amyas Preston aluksen viipyessä Irlannin vesillä. Syyskuusta lokakuuhun aluksen päällikkönä oli Sir William Monson ja joulukuusta alkaen J. Marbury.

Alus rakennettiin toisen kerran uudelleen Deptfordissa, mistä se laskettiin vesille 1607 *Speedwelliksi* nimettynä. Samalla aluksen luokittelu muutettiin Middling Shipiksi. Alus otettiin palvelukseen elokuussa 1824 päällikkönään John Chudleigh. Se haaksirikkoutui lähellä Vlissingeniä 1. marraskuuta 1624.

## Lähteet
*

### Viitteet
Taitoluistelu nuorten talviolympialaisissa 2016

**Taitoluistelu nuorten talviolympialaisissa 2016** sisältää yhteensä viisi kilpailutapahtumaa: poikien ja tyttöjen kilpailut, parikilpailun, jäätanssin ja sekajoukkuekilpailun. Taitoluisteluun osallistuu yhteensä 76 urheilijaa 24:sta maasta.

## Mitalitaulukko

### Tapahtumat

## Osallistujat

Kiintiöpaikat määräytyivät vuoden 2015 nuorten maailmanmestaruuskilpailuiden ja kauden 2015–2016 ISU Junior Grand Prix sarjan mukaan. Isäntämaana Norja olisi saanut lähettää jokaiseen lajiin yhden osallistujan, mutta lähetti ainoastaan yhden tytön. Kaikkia kiintöpaikkojaan eivät käyttäneet myöskään Kanada, Iso-Britannia, Yhdisvallat, Puola, Etelä-Korea eikä Tšekki. Ison-Britannian kiintiön paritanssissa täytti Italia, jäätanssissa Puolan, Etelä-Korean ja Tšekin paikat ottivat Liettua, Valko-Venäjä sekä Viro.

## Lähteet

## Aiheesta muualla
Pangongjärvi

Pangongjärvi on murtovetinen järvi Intian ja Kiinan rajalla. Noin kolmasosa järvestä on Intian Ladakhissa ja kaksi kolmasosaa Tiibetin Ngarin prefektuurissa. Järvi on 4&nbsp;241 metrin korkeudessa meren pinnasta. 

## Maantiede
Muodoltaan pitkä ja kapea järvi sijaitsee laaksossa Intian ja Kiinan rajalla Indusjoen yläosan valuma-alueella Karakorumin vuoriston itäosassa. Intia hallitsee noin kolmasosaa järvestä sen länsiosissa ja Kiina sen muuta osaa idässä. Aluehallinnollisesti Intian puoleinen osa on Lehin piirikuntaa Ladakhin territoriossa. Kiinan puoleinen osa on Tiibetin autonomisen alueen Rutongin piirikuntaa.

Järven länsiosassa Intian puolella siihen laskee lähteistä ja lumen sulamisesta alkunsa saavaa jokea. Järvestä sen länsiosassa vesi laskee Shyokjokeen, joka itsessään on Induksen sivujoki. Järvessä on murtovetisiä ja suolavetisiä alueita, sekä niiden viereisiä kosteikkoja. Järven muinaisista pohjakerrostumista löydettyjen limakotilojen jäänteiden perusteella järven vesi on ollut joskus makeavetistä. Järven vesi on suolaisuuden ohella myös hyvin emäksistä.

### Luonto
Järvi on tärkeä pesimäalue monille vesilinnuille, kuten ruostesorsille. Järvellä esiintyy runsaasti muuttavia tiibetinhanhia, jotka mahdollisesti myös lisääntyvät järvellä. Mustakaulakurki ei tiettävästi lisäänny järvellä, mutta joillakin sen lähialueilla. Pangongjärvellä saattaa olla merkitystä pysähdyspaikkana ja ravinnon etsinnän kannalta.

Järven ympäristössä on runsaasti laajemmallekkin alueelle tyypillistä eläimistöä. Paikalla esiintyy esimerkiksi kiangi, lumileopardi, argaali, baraali, tiibetingaselli, tiibetinsusi, kettu, himalajanpika ja himalajanmurmeli. 

Kaloja järvessä ei esiinny lainkaan. Eläinplanktonia edustavat vain *[[Diaptomus]]*-suvun hankajalkaiset.

## Historia
Järven lähiseudun asukkaat ovat tiibetiläisiä paimentolaisia, joita kutsutaan changpoiksi. Heidän perinteiseen elinkeinoonsa on kuulunut jakkien ja vuohien paimennus vuoriston laidunalueilla.

Kiina ja Intia ovat kiistelleet ja myös ottaneet suoraan yhteen järvellä liittyen maiden kiistaan rajojensa kulusta. Rajoja ei olla koskaan määritelty tarkasti. Maat kävivät suoran sodan vuonna 1962 ja vaikka sota päättyi, kiista rajoista ei ratkennut. Molemmat maat ovat keskittäneet joukkojaan järven etelä- ja pohjoispuolelle.  Ajoittain ne ovat käyneet keskenään yhtenottoja, joissa on ollut myös kuollonuhreja.

## Lähteet

## Aiheesta muualla
Skeleton nuorten talviolympialaisissa 2016

**Skeleton nuorten talviolympialaisissa 2016** sisältää yhteensä kaksi kilpailutapahtumaa, poikien ja tyttöjen kilpailut. Skeletoniin osallistuu yhteensä 40 urheilijaa 18:sta maasta.

## Mitalitaulukko

### Tapahtumat

## Osallistujat

Jokainen maa sai lähettää maksimissaan kahdeksan urheilijaa (neljä tyttöä, neljä poikaa). Paikkat jaettiin kansainvälisen lajiliiton IBSF:n maailmanrankingin mukaan. Molempiin kilpailutapahtumiin sai osallistua isäntämaa mukaan lukien 20 urheilijaa. Romania ja Yhdysvallat lähettivät kisoihin neljä urheilijaa (kaksi poikaa, kaksi tyttöä).

## Lähteet
Revenge (1577)

**Revenge** oli Englannin kuninkaallisen laivaston vuonna 1577 vesillelaskettu 46-tykkinen kaljuuna.

## Valmistus
Alus valmistettiin Deptfordin telakalla, missä rakennustöistä vastasi Matthew Baker. Alus laskettiin vesille 1577.

## Palvelus
Alus osallistui 1587 Sir Francis Draken johtamaan Cádiziin tehtyyn hyökkäykseen, jossa tuhottiin runsasti Englannin maihinnousua varten kerättyä materiaalia. Drake siirsi alkuvuodesta 1588 lippunsa *[[Elizabeth Bonaventure]]lta* *Revengelle*. Alus osallistui 29. heinäkuuta Espanjan voittamattoman armadan tuhoamiseen.

Vuonna 1589 alus oli edelleen Draken lippulaivana, kun hän yritti nousta maihin Portugalissa. Aluksen päällikkönä oli 1590 Sir Martin Frobisher operaatiossa, jossa etsittiin Espanjan rannikolta aarresaattueita.

Sir Richard Grenville oli päällikkönä 1591, kun aluksella etsittiin Espanjaan Etelä-Amerikasta tulevia saattueita. Se joutui elokuussa Azoreilla Alonzo de Bazánin komentaman Espanjan laivaston yllättämäksi. Grenvillen miehistöstä useat olivat sairaina maissa, joten hän päätti odottaa heidän palaamistaan alukselle. Taistelu alkoi 31. elokuuta, mutta viidentoista tunnin tykistötaistelun jälkeen espanjalaiset hyökkäsivät alukseen. Hyökkääjät kuitenkin lyötiin takaisin.

Aamulla 1. syyskuuta *Revenge* oli mastoton ja sen ruumassa oli etriä vettä. Aluksen 250 miehistöstä ainoastaan kuusi oli haavoittumatonta. *San Bernabén* miehistö lopulta valloitti *Revengen*. Grenville kuoli saamiinsa vammoihin kaksi päivää myöhemmin. Espanjan laivasto joutui paluumatkalla myrskyyn, jolloin *Revenge* upposi.

## Lähteet
Société Neuchâteloise d’Automobiles

**Société Neuchâteloise d’Automobiles** oli sveitsiläinen, vuosina 1903&ndash;1913 toiminut ajoneuvovalmistaja.

## Historia
Aiemmin Henriod Frères -yritystä johtanut Fritz Henriod perusti vuonna 1903 Boudryn pikkukaupunkiin autoja valmistavan yrityksen. Autojen merkkinä käytettiin yrityksen nimestä muodostettua akronyymia *SNA*. Yhtiön nimi taasen tulee Neuchâtel'n kantonista, jonka alueella Boudry sijaitsee. Vuonna 1906 SNA oli esillä Pariisin Mondial de l’Automobile -näyttelyssä useamman ajoneuvon voimin ja tuloksena oli lukuisia lisenssikyselyjä. Yrityksen toiminta lakkasi rahoitusvaikeuksiin vuonna 1913.

## Ajoneuvot
Ensimmäinen malli oli "flat twin" -moottorilla varustettu *6/8 HP*. Moottori oli sijoitettu auton keulalle ja voiman siirto neliportaiselta vaihteistolta vetävälle taka-akselille tapahtui kardaaniakselin välityksellä. Tämä malli, samoin kuin kaikki seuraajansa, oli ilmajäähdytteinen. Vuonna 1905 tarjontaa kasvatettiin *10/12 HP-* ja *18/20 HP* -malleilla. Uusista malleista *10/12 HP* oli varustettu kaksi- ja *18/20 HP* nelisylinterisellä moottorilla. Pienimmän mallin hinta oli 6000 silloista Sveitsin frangia, keskimmäisen 8000 ja suurimman 12 500 frangia. Vuonna 1907 esiteltiin nelisylinterinen *25/30 HP*. Mallin moottorin poraus oli 110 mm ja iskunpituus 130 mm, iskutilavuuden ollessa 4942 cm³. Moottorin hengityksessä imu oli sivuventtiili- ja pako kansiventtiili (OHV) -rakenteella toteutettu. ns. sekaventtiilimoottori. Mallipalettiin kuului myös ketjuvetoinen kuorma-auto.

## Lähteet
* Harald Linz, Halwart Schrader: *Die Internationale Automobil-Enzyklopädie.* United Soft Media Verlag GmbH, München 2008, 
* Nick Georgano: *The Beaulieu Encyclopedia of the Automobile, Volume 3 P–Z.* Fitzroy Dearborn Publishers, Chicago 2001,  
* Ernest Schmid: *Schweizer Autos. Die schweizerischen Automobilkonstruktionen von 1868 bis heute.* Auto-Jahr, Lausanne 1978, 
### Viitteet
Vuoden 2016 nuorten talviolympialaisten mitalitaulukko

**Vuoden 2016 nuorten talviolympialaisten mitalitaulukko** sisältää osan mitaleista ja mitalisteista vuoden 2016 nuorten talviolympialaisista.

## Mitalitaulukko

Tilanne 42/70 kilpailun jälkeen. Päivitetty .

 Isäntämaa

## Eniten henkilökohtaisia mitaleita

## Lajeittain

### Alppihiihto

### Tapahtumat
Aegon

**Aegon** on alankomaalainen vakuutusalan yritys. Yhtiö on listautunut sekä Amsterdamin pörssiin että New Yorkin pörssiin. Aegon on myös osa Euronext 100 -indeksiä. Vuonna 2014 yritys työllisti noin 28&nbsp;000 henkilöä. Yrityksen liikevoitto oli samana vuonna noin 1,2 miljardia euroa. Yrityksen toimitusjohtaja sekä hallituksen puheenjohtajana toimii alankomaalainen Alex Wynaendts.

Yrityksen historia ulottuu vuoteen 1844, mutta itse yritys on perustettu vuonna 1983, jolloin alankomaalaiset vakuutusyhtiöt AGO ja Ennia fuusioituivat.

## Katso myös
* Luettelo Amsterdamin pörssissä noteeratuista yhtiöistä

## Lähteet
Loudguns

__NOTOC__

**Loudguns** on suomalainen hard rock -yhtye, jonka kitaristi Sami Pilve perusti vuonna 2009. Yhtye on julkaissut uransa aikana kaksi albumia, *Broken Highway* (2011) ja *[[Sunset Runaway]]* (2014). Ensimmäisellä albumilla rumpuja soittaa Stratovariuksen rumpali sekä kitaristi Sami Pilven serkku Rolf Pilve. Yhtyeen levy-yhtiönä toimii saksalainen Rock It Up Records/City of Lights Records. 

Yhtyeen single ”Who Needs a Heaven” on julkaistu Rock It Up Recordsin *You Better Rock It Up Vol. 2* -kokoelmalevyllä. Kesällä 2015 yhtye esiintyi Tampereen South Park -festivaalilla, jossa esiintyi lisäksi muun muassa Helloween ja Def Leppard.

## Historia
Yhtyeen perusti kitaristi Sami Pilve vuonna 2009 keskeytettyään koulunkäynnin. Pilve pyysi yhtyeeseensä mukaan basisti Markus Sirénin. Yhdessä he alkoivat työstää materiaalia yhtyeen ensimmäiselle levylle. Lopulliseen kokoonpanoon liittyivät lisäksi Lassi Vääränen, Heikki Kokko, Akseli Kaasalainen ja Rolf Pilve, joka soitti rummut yhtyeen ensimmäiselle albumille, muttei jäänyt vakituiseksi jäseneksi. Hänen tilalleen tuli rumpali Jussi Kallava. Debyyttialbumi *Broken Highway* julkaistiin vuonna 2011.

Yhtye keikkaili ja julkaisi heinäkuussa 2014 toisen albuminsa *Sunset Runawayn*. Tämän albumin avulla yhtye sai levytyssopimuksensa Rock It Up Records/City of Lights Recordsin kanssa. Samana vuonna yhtyeen jäsenet Heikki Kokko ja Jussi Kallava lähtivät yhtyeestä. Heidät korvasivat Henri Saarinen ja Toni Lehmusoksa.

Alkuvuodesta yhtye julkaisi netissä musiikkivideon toisen albuminsa kappaleelle "Loud 'n' Proud". Kyseisen vuoden lopussa yhtye ilmoitti kotisivuillaan laulaja Lassi Vääräsen jättävän yhtyeen. Bändi julkaisi uuden singlen "Who Needs a Heaven" digitaalisesti 23. lokakuuta 2015. Lassi Vääränen laulaa yhä lähtönsä jälkeen julkaistulla singlellä.

Vuoden 2016 huhtikuussa yhtyeen levymerkki City Of Lights Records ilmoitti uudelleenjulkaisevansa yhtyeen omakustanteisesti julkaistun debyyttilevyn *Broken Highway*. Samoihin aikoihin basisti Markus Sirén jätti yhtyeen.

Syyskuussa 2016 yhtye julkaisi uuden laulajansa nimen. Vääräsen korvaisi Olli Kärki.

Single "Billie the Queen / These Dreams" julkaistiin 19. helmikuuta 2017.

## Jäsenet

### Nykyiset jäsenet
* Sami Pilve – kitara
* Henri Saarinen – kitara (2014–)
* Akseli Kaasalainen – koskettimet
* Toni Lehmusoksa – rummut (2014–)

### Entiset jäsenet
* Lassi Vääränen – laulu (2009–2015)
* Heikki Kokko – kitara (2009–2014)
* Jussi Kallava – rummut (2009–2014)
* Markus Sirén – basso (2009–2016)

### Muut
* Rolf Pilve – rummut yhtyeen ensimmäisellä albumilla

## Diskografia
### Albumit
* 
* 

### Singlet
* ”Who Needs a Heaven” (2015)